ΓΡΑΠΤΗ ΕΡΩΤΗΣΗ E-0563/00

υποβολή: Christopher Huhne (ELDR) προς την Επιτροπή

(29 Φεβρουαρίου 2000)

Θέμα: Δημόσιες συμβάσεις

Ποιο είναι το συνολικό ποσό των συμβάσεων που ανατέθηκαν, ανά έτος, σε επιχειρήσεις καθενός από τα κράτη μέλη της ΕΕ από τις κρατικές αρχές άλλων κρατών μελών εκτός της χώρας προέλευσής τους, κατά την τελευταία πενταετία; Παρακαλώ να δοθεί ανάλυση, ανά κράτος μέλος, του συνολικού ποσού των συμβάσεων που ανατέθηκαν σε κάθε χώρα.

Απάντηση του κ. Bolkestein εξ ονόματος της Επιτροπής

(12 Απριλίου 2000)

Η Επιτροπή δεν έχει στη διάθεσή της τόσο αναλυτικές στατιστικές σχετικά με την ποσότητα των συμβάσεων που ανατέθηκαν σε επιχειρήσεις κάθε κράτους μέλους από τις δημόσιες αρχές άλλων κρατών μελών εκτός της χώρας προέλευσής τους, ώστε να μπορεί να παρέχει την αιτηθείσα ανάλυση.

Η Επιτροπή, στα πλαίσια της δέσμευσης που έχει αναλάβει στην ανακοίνωσή της για τις δημόσιες συμβάσεις στην Ευρωπαϊκή Ένωση(1), έχει καταβάλει προσπάθειες για την καλύτερη κατανόηση των αγορών δημοσίων συμβάσεων της Κοινότητας και έχει αναπτύξει ένα σύνολο δεικτών για τη μέτρηση τόσο των τάσεων της αγοράς, όσο και του διαχρονικού αντίκτυπου της πολιτικής για τις δημόσιες συμβάσεις.

Η Επιτροπή προετοιμάζει προς το παρόν ένα προκαταρκτικό σύνολο εννέα δεικτών οι οποίοι παρέχουν εκτιμήσεις για το σύνολο των δημοσίων συμβάσεων σε ετήσια βάση, το ποσό που καλύπτεται από τις οδηγίες για τις δημόσιες συμβάσεις, το ποσό που δημοσιεύεται προς το παρόν στην Επίσημη Εφημερίδα, τον αριθμό των φορέων που δημοσιεύουν προσκλήσειςποβολής προσφορών, τον αριθμό των δημοσιευόμενων προσκλήσεων καθώς και το ποσό των διασυνοριακών συμβάσεων που πραγματοποιούνται εντός της Κοινότητας. Με επιπλέον δείκτες θα μετρείται η ποιότητα των δημοσιευόμενων προσκλήσεων και θα συγκρίνονται οι τιμές που καταβάλλονται από τον δημόσιο τομέα για τα ίδια ή παρόμοια αγαθά καιπηρεσίες σε ολόκληρη την Κοινότητα.

Για πολλούς λόγους έχει αποδειχθεί ότι είναι πολύ δύσκολο να μετρηθεί ο όγκος των ενδοκοινοτικών διασυνοριακών συμβάσεων, καθώς και το ποσό των συμβάσεων προμήθειας αγαθών και παροχήςπηρεσιών που ανατέθηκαν από δημόσιες αρχές άλλου κράτους μέλους.

Κατάρχήν η ελεύθερη κυκλοφορία αγαθών εντός της Κοινότητας καθιστά δύσκολο τον προσδιορισμό της αρχικής προέλευσης των αγαθών που αποτελούν αντικείμενο προμήθειας από τις ενλόγω δημόσιες αρχές. Το ίδιο ισχύει και για την ελευθερία παροχήςπηρεσιών. Όλο και περισσότερο, το δικαίωμα εγκατάστασης καθιστά όλο και πιο περίπλοκη την ερμηνεία των στατιστικών για τις δημόσιες συμβάσεις που παρέχονται από τα κράτη μέλη. Ένα άλλο περίπλοκο θέμα είναι η δημιουργία κοινοπραξιών εταιρειών από διάφορα κράτη μέλη, ιδιαίτερα όσον αφορά μεγαλύτερες συμβάσεις και κατασκευαστικά έργα. Ο προσδιορισμός της έδρας των ενλόγω κοινοπραξιών συχνά δεν έχει νόημα, ενώ είναι δύσκολος ακόμη και ο αναλογικός προσδιορισμός της.

Οι ίδιες οι δημόσιες αρχές συχνά δεν γνωρίζουν, ή δεν καταγράφουν την προέλευση ορισμένων αγαθών καιπηρεσιών.

Για όλους τους παραπάνω λόγους, ο δείκτης των διασυνοριακών συμβάσεων που βρίσκεταιπό ανάπτυξη έχει βασιστεί σε μια έρευνα μεταξύ των προμηθευτών των δημόσιων αρχών, παρά μεταξύ των ίδιων δημόσιων αρχών. Από τα στοιχεία αυτά προκύπτει η έκταση των διασυνοριακών συμβάσεων εντός της Κοινότητας. Για κάθε κράτος μέλος, αναφέρεται η αξία των άμεσων και έμμεσων ενδοκοινοτικών εισαγωγών ως ποσοστό επί του συνόλου των συμβάσεων το 1998.

>ΚΤΜ ΟΠΝΒΧΒ>

Ο δείκτης δεν παρέχει στοιχεία με επαρκή βαθμό αξιοπιστίας ώστε να μετρούνται οι διμερείς διασυνοριακές συμβάσεις μεταξύ ορισμένων κρατών μελών. Η εκτίμηση σε επίπεδο Κοινότητας είναι πιο αξιόπιστη αλλά τα στοιχεία για τα επιμέρους κράτη μέλη πρέπει να αντιμετωπίζονται με κάποια επιφύλαξη, λόγω του μεγέθους του δείγματος (ερωτήθηκαν 2000 εταιρείες). Τα στοιχεία αντιπροσωπεύουν όλες τις συμβάσεις, πάνω και κάτω από τα όρια των οδηγιών, εντός των επιλεγμένων τομέων.

Προγραμματίζεται μια έρευνα μεγαλύτερης κλίμακας με σκοπό τη βελτίωση της ακρίβειας του ενλόγω δείκτη και την παρακολούθηση της προόδου. Η Επιτροπή εξετάζει τη δυνατότητα ενσωμάτωσης της ενλόγω έρευνας στα πλαίσια του προγράμματος στατιστικών διάρθρωσης των επιχειρήσεων που εκτελεί η Eurostat από κοινού με τις στατιστικέςπηρεσίες των κρατών μελών.

(1) COM(98)143 τελικό.